जमुई, बिहार/नगर संवाददाताः शनिवार को जमुई में अपराधियों ने मामूली कहासुनी के बाद एक युवक को गोली मार दी। घटना नगर थाना क्षेत्र के केकेएम कॉलेज रोड की है। गोली लगने से घायल युवक कुणाल कुमार को सदर अस्पताल मे भर्ती कराया गया है जहां उसकी स्थिति सामान्य बताई गई है। युवक पर गोली चलाने के आरोपी की गिरफ्तारी के लिए पुलिस छापेमारी शुरु कर दी है। जानकारी के अनुसार जिस युवक पर गोली चलाने का आरोप है। वह अपराधी प्रवृति का है और उसका नाम गांधी बताया जा रहा है। जमुई शहर के केकेएम कॉलेज रोड में गोली लगने से घायल युवक और आरोपी के बीच किसी बात को लेकर विवाद हो गया था। इसके बाद युवक को गोली मार दी गई। घटना के बाद जख्मी युवक को इलाज के लिये सदर अस्पताल में भर्ती कराया गया। फिलहाल मामले की पुलिस पड़ताल कर रही है।